ಕಿಂಗ್ ಖಾನ್ ಗೆ ಹುಟ್ಟುಹಬ್ಬದ ಶುಭ ಕೋರಿದ ʼಬುರ್ಜ್ ಖಲೀಫಾʼ ಸೋಮವಾರ 55 ನೇ ವರ್ಷದ ಹುಟ್ಟುಹಬ್ಬ ಆಚರಿಸಿಕೊಂಡ ಬಾಲಿವುಡ್ ನಟ ಶಾರೂಖ್ ಖಾನ್ಗೆ ದುಬೈನ ಅಪ್ರತಿಮ ಗಗನಚುಂಬಿ ಕಟ್ಟಡ ವಿಶೇಷವಾದ ಶುಭಾಶಯವನ್ನ ತಿಳಿಸಿದೆ. ಐಪಿಎಲ್ ಟೂರ್ನಿ ಹಿನ್ನೆಲೆ ಸದ್ಯ ಕಿಂಗ್ ಖಾನ್ ಕುಟುಂಬ ದುಬೈನಲ್ಲಿ ಬೀಡು ಬಿಟ್ಟಿದೆ. ಶಾರುಖ್ ಖಾನ್ ಜನ್ಮದಿನದ ಶುಭಾಶಯ ಕೋರಿ ಬುರ್ಜ್ ಖಲೀಫಾಗೆ ದೀಪಾಲಂಕಾರ ಮಾಡಿ ವಿಷ್ ಮಾಡಲಾಗಿದೆ. ತನ್ನ ಹುಟ್ಟುಹುಬ್ಬದ ಈ ವಿಶೇಷ ಶುಭಾಶಯದ ಫೋಟೋ ಶೇರ್ ಮಾಡಿರುವ ಶಾರುಖ್ ಖಾನ್ ವಿಶ್ವದ ಅತಿದೊಡ್ಡ ಪರದೆ ಮೇಲೆ ನನ್ನನ್ನ ನೋಡ್ತಾ ಇರುವುದಕ್ಕೆ ನನಗೆ ಸಂತಸವಾಗುತ್ತಿದೆ. ಎಲ್ಲರಿಗೂ ಧನ್ಯವಾದ ಅಂತಾ ಬರೆದುಕೊಂಡಿದ್ದಾರೆ. ಕಳೆದ ವರ್ಷದ ಶಾರುಖ್ಖಾನ್ ಜನ್ಮದಿನಾಚರಣೆ ದಿನವೂ ಬುರ್ಜ್ ಖಲೀಫಾ ವಿಶೇಷವಾಗಿ ಶುಭಾಶಯ ಕೋರಿತ್ತು. ಇನ್ನು ತಮ್ಮ ಜನ್ಮದಿನದ ಪ್ರಯುಕ್ತ ರಕ್ತದಾನ, ಪಿಪಿಇ ಕಿಟ್ ಹಂಚಿಕೆ ಸೇರಿದಂತೆ ವಿವಿಧ ಸಮಾಜಸೇವೆ ಕೆಲಸ ಮಾಡಿದ ಅಭಿಮಾನಿಗಳಿಗೂ ಕಿಂಗ್ ಖಾನ್ ಧನ್ಯವಾದ ಅರ್ಪಿಸಿದ್ದಾರೆ. 2018ರಲ್ಲಿ ಶಾರುಖ್ ಖಾನ್ ಝಿರೋ ಸಿನಿಮಾ ಮೂಲಕ ಪ್ರೇಕ್ಷಕರನ್ನ ರಂಜಿಸಿದ್ದರು. ಇದಾದ ಬಳಿಕ ಶಾರೂಖ್ ತಮ್ಮ ಮುಂದಿನ ಪ್ರಾಜೆಕ್ಟ್ ಯಾವುದು ಅನ್ನೋದನ್ನ ಅಧಿಕೃತವಾಗಿ ಪ್ರಕಟಿಸಿಲ್ಲ. https:www.instagram.compB4X1K57FhE?utm_sourceig_web_copy_link